[{"text_idx": "#000000", "text": "Parimad looduslikud vahendid maksa turgutamiseks ja detoksiks"}, {"text_idx": "#000001", "text": "Kevade la\u0308henedes hakkavad reklaamid ja artiklid taas kihama kehamu\u0308rkidest vabanemise vahenditest, soovitatakse imelisi eridieete ja vedelikupa\u0308evi. Hea uudis on aga see, et loodus on meid varustanud suure hulga toiduks sobilike taimedega, mille abil saame oma keha toonust suurepa\u0308raselt to\u0303sta ja puhastumisprotsessides aidata. Nii pole uhkelt pakendatud imerohtusid ja talla alla kleebitavaid plaastreid vajagi!"}, {"text_idx": "#000003", "text": "Sidrun teeb a\u0308kkstardi Sinu seedimisele, stimuleerides ensu\u0308u\u0308mide vabanemist ja sisaldades rikkalikult C-vitamiini. Viimane aitab kehas ringlevaid toksiine vesilahustuvaks muuta, mis vo\u0303imaldab neid kergelt kehast eemaldada. Sidrun julgustab maksa to\u0308o\u0308d ja puhastab verd."}, {"text_idx": "#000004", "text": "Ro\u0303o\u0303musta oma keha ja alusta pa\u0308eva 1 klaasi leige veega, kuhu on lisatud poole sidruni mahl. Soovi korral vo\u0303id lisada pisut mett."}, {"text_idx": "#000006", "text": "Riivi toorest peeti ja piserda u\u0308le sidrunimahlaga, lisa tl oma lemmiko\u0303li \u2013 ja neil mu\u0308rkidel pole enam pa\u0308a\u0308su!"}, {"text_idx": "#000007", "text": "O\u0303unad sisaldavad rohkelt kiud- ja toitaineid ning aitavad stimuleerida sapi tootmist, mida maks kasutab mu\u0308rkide kehast va\u0308lja transportimiseks. Suurepa\u0308rane lahustuv kiudaine, pektiin, aitab eemaldada raskemetalle ja kehasse sattunud lisaaineid. So\u0308o\u0308 vo\u0303imalusel kodumaiseid o\u0303unu, kuna importo\u0303unad on u\u0308hed tihedamini pritsitud viljad. Siiski saab ka neid kooritud kujul tervise edendamiseks kasutada."}, {"text_idx": "#000008", "text": "Klorofu\u0308ll \u2013 see on pa\u0308ike vedelal kujul! Lisa oma menu\u0308u\u0308sse hulgaliselt klorofu\u0308llirikkaid rohelisi taimi \u2013 lehtvilju, brokolit, kurke, varssellerit, idandeid ja kevade poole muidugi vo\u0303ilillelehti. Need taimed aitavad detoksi-protsesse, to\u0303stes keha hapnikutaset ja puhastades verd. Klorofu\u0308ll vabastab keha keskkonnamu\u0308rkidest, raskemetallidest ja taimekaitsevahenditest. Tervislikus menu\u0308u\u0308s on rohelised viljad ta\u0308iesti asendamatud. Lisaks muule paneb klorofu\u0308llirikas toit naha sa\u0308rama."}, {"text_idx": "#000009", "text": "Kas teadsid, et klorofu\u0308ll ja hemoglobiin on oma ehituselt identsed, erinevus seisneb vaid keskses metallis \u2013 klorofu\u0308llil on selleks magneesium, hemoglobiinil raud. Nii ongi klorofu\u0308ll asendamatu abiline hemoglobiini to\u0303stmisel ja vere tervendamisel."}, {"text_idx": "#000010", "text": "Kurkum vo\u0303ib mo\u0303juda ku\u0308ll vo\u0303o\u0303rapa\u0308raselt, kuid selle imetaime maksapuhastavat vo\u0303imet on raske u\u0308lehinnata. Kurkumi aktiivaine kurkumiin stimuleerib sapi tootmist ja la\u0308bivoolutust, aidates seela\u0308bi toksiine eemaldada. Kurkumiin uuendab maksarakke ning on hinnatud nii va\u0308hivastaste ja po\u0303letikke tekkimist pa\u0308rssivate omaduste poolest. Kurkum aitab nii reuma, artriidi, kui ko\u0303huna\u0308a\u0308rme- ja seedetrakti po\u0303letike korral. Samuti po\u0303letikuga kulgevate silmahaiguste ja nahakonditsioonide (psoriaas, ekseem) puhul."}, {"text_idx": "#000011", "text": "Raputa kurkumit (pulbrit) ohtralt ko\u0303ikidele soolastele toitudele \u2013 sellel on mo\u0303nus soolakas, vu\u0308rtsikas maitse, mis ei mo\u0303ju samas liigteravalt. Vo\u0303id teha omale ka kurkumijooki, kuhu paned mett, sidrunit ja 1\u20442-1 teelusika kurkumit."}, {"text_idx": "#000012", "text": "Va\u0308rske ku\u0308u\u0308slauk on looduslik antibiootikum, millel on nii viirusevastased kui antiseptilised omadused. Ku\u0308u\u0308slauk aitab stimuleerida maksa tootma rohkem detoksifitseerimiseks vajalikke ensu\u0308u\u0308me, mille abil mu\u0308rke seedesu\u0308steemist va\u0308lja filtreeritakse."}, {"text_idx": "#000013", "text": "Suurepa\u0308rase tervisliku ampsu saamiseks ro\u0308sti ahjus pisut leiba ja ho\u0303o\u0303ru seeja\u0308rel u\u0308le oma lemmiko\u0303li ja va\u0308rske ku\u0308u\u0308slauguga. Vo\u0303i valmista kevadperioodiks haiguste ja va\u0308simuse vastane supersegu, kuhu paned u\u0308le talve seisnud jo\u0303hvikaid, tublisti ku\u0308u\u0308slauku, sidrunit. Blenderda ko\u0303ik u\u0308htlaseks massiks, lisa mett ja hoia ku\u0308lmkapis. Vo\u0303ta 1 tl segu igal hommikul enne so\u0308o\u0308ki. Lo\u0303hna pa\u0308rast pole vaja karta \u2013 kui segule hommikuso\u0308o\u0308gi peale so\u0308o\u0308d, pole muretsemiseks mingit po\u0303hjust J"}, {"text_idx": "#000014", "text": "Kevad on parim aeg idandite so\u0308o\u0308miseks. Ko\u0303ikides idandites on sees meeletu jo\u0303ud ja taime kasvamiseks vajalik energia. Idandamise ka\u0308igus suureneb seemne vitamiinisisaldus ja vallanduvad mitmed biokeemilised protsessid, seepa\u0308rast on idude toiteva\u0308a\u0308rtus seemne omast kordades ko\u0303rgem. Idandid kubisevad vitamiinidest ja fu\u0308tokemikaalidest, mis detoksiprotsessidele kaasa aitavad ja seedesu\u0308steemis vajalike ensu\u0308u\u0308mide tootmist tagant o\u0303hutavad. Idandid on va\u0308ga antioksu\u0308dantide rikkad, takistades vabade radikaalide vo\u0303iduka\u0308iku ja kaitses rakkude terviklikkust."}, {"text_idx": "#000015", "text": "Idanda mungubasid, kikerherneid, lambala\u0308a\u0308tsi, brokolit, lutserni, nisu jt. Erilise maitseelamuse annavad ro\u0303igas, redis, sinep, rukola, u\u0308rt-allikkress. Lisa idandeid salatitesse ja so\u0308o\u0308 niisama."}, {"text_idx": "#000017", "text": "Roheline tee on vaimustav antioksu\u0308dantide allikas. U\u0308heks neist on katehhiinid, mis to\u0303stavad detoksi vo\u0303tmeteguriks oleva maksa toonust. Rohelise tee joomine hu\u0308dreerib keha ja parandab rakkude energiataset."}, {"text_idx": "#000018", "text": "Proovi rohelist teed sidruniga. Uuringud on na\u0308idanud, et teest seedesu\u0308steemi jo\u0303udvate polu\u0308fenoolide (tervistavate fu\u0308totoitainete) hulk on sel juhul palju suurem."}, {"text_idx": "#000019", "text": "Koriander on parim looduslik vahend raskemetallidest vabanemiseks. Keskkonnast, toidust, vaktsiinidest ja amalgaamplommidest pa\u0308rit raskemetallid po\u0303hjustavad kehas tigedat ha\u0308vitusto\u0308o\u0308d, tekitades depressiooni, kilpna\u0308a\u0308rmeprobleeme, va\u0308hki ja paljusid muid autoimmuun- ja neurodegeneratiivseid haigusi. Koriander suudab nende toksiliste metallide sidet kudedega lo\u0303dvendada ja neid verest, kudedest ja keskna\u0308rvisu\u0308steemist va\u0308lja tuua."}, {"text_idx": "#000020", "text": "Lisage koriandrit salatitesse, smuutidesse, lihatoitudele ja aedviljaroogadele."}, {"text_idx": "#000027", "text": "Lihtne kodune Candida (pa\u0308rmseene) test\n10 lihtsat moodust kolesterooli va\u0308hendamiseks\nVa\u0308hihaiguse varajased su\u0308mptomid \u2013 osake end ja\u0308lgida ja kaitsta!"}, {"text_idx": "#000028", "text": "Meie po\u0303himo\u0303tted Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}, {"text_idx": "#000029", "text": "Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}]